
Tisztelt Képviselő-testület!

A képviselő-testület még 2012-ben, 26/2012.(IV:23.) Képviselő-testületi határozatával csatlakozott az akkori nevén Sió- és Duna-menti Regionális Viziközmű és Közszolgáltatási Társuláshoz, és fogadta el a társulás társulási megállapodását. Az azóta eltelt évek alatt a társulás egyrészt nevet változtatott, másrészt több ízben kellett elfogadni a társulás új egységes szerkezetbe foglalt szövegét, legutóbb 2013-ban.  

Az Első Magyar Önkormányzati Víziközmű és Közszolgáltatási Társulás Társulási Tanácsa 2014. december 17. napján az 5/2014. (XII. 17.) TT határozatával (1. melléklet) a társulás megszüntetéséről határozott. A megszüntetés okai az alábbiak:

A jövőben nem várható olyan feladat, ami miatt a Társulás további fenntartása indokolt lenne. A Társulás vagyonából került létrehozásra a Re-víz Duna-menti Kft.-én keresztül az E.R.Ö.V. Víziközmű Zrt. A Társulásnak szükséges elszámolnia a bankszámláján lévő pénzösszeggel, valamint rendelkeznie kell a Re-Víz Duna-Menti Regionális Víz- és Csatornamű Kft-vel szembeni részvényeladásból származó 5.000.000 Ft értékű követelését. A Társulásnak egyéb vagyona nincs.  

A pénzügyi rendezéssel kapcsolatos tudnivalók a következők: A víziközművekkel kapcsolatos jogszabályok változása folytán nem lehetett víziközmű engedélyt kapni a víziközmű-szolgáltatásra oly módon, hogy a Társulás a tulajdonosa valamilyen gazdasági társaságnak. Erre tekintettel a Társulás az E.R.Ö.V. Zrt.-ben meglévő 5.000.000,- Ft értékű részvényeit átruházta a Re-víz Duna-Menti Kft.-re, amelynek tulajdonosi köre nagyrészt megegyezett a társulás tagjaival. Ezen átruházás lényege, hogy a Re-víz Duna-Menti Kft. 5.000.000,- Ft-ért vásárolta meg az 500 darab 10.000,- Ft névértékű részvényt. Ezt az 5.000.000,- Ft-ot kellett volna a Re-víz Duna-Menti Kft.-nek kifizetnie a társulás részére 2014. május 1. napjáig. Ennek a kifizetése azonban nem történt meg, tekintettel arra, hogy a Re-víz Duna-Menti Kft. ilyen összegű készpénzzel nem rendelkezik. 

A Re-víz Duna-menti Kft. kizárólagos tulajdonosa lett az E.R.Ö.V. Víziközmű Zrt.-nek. A Társulás tulajdonába kerültek törzstőke emelés jogcímén az önkormányzatok és a korábbi közszolgáltatók által szolgáltatott nem pénzbeli betétek. A társaság törzstőkéje ezáltal 259.320.000 Ft lett.  Ezt követően a Re-víz Duna-Menti Kft. ezen vagyontárgyakat nem pénzbeli betétként alaptőke emeléssel az E.R.Ö.V. Víziközmű Zrt. tulajdonába adta, így a Zrt. alaptőkéje 263.320.000 Ft-ra emelkedett. A Re-víz Duna-menti Kft. a tulajdonosi jogokat gyakorolja az E.R.Ö.V Víziközmű Zrt. felett, de egyéb tevékenységet nem végez.

Figyelemmel arra, hogy a társulás alapvető célja az volt, hogy víziközmű- szolgáltatás önkormányzati tulajdon maradjon, ezt megvalósította oly módon, hogy megalapította az E.R.ÖV. Víziközmű Zrt.-t, és a részvényeit eladta a Re-víz Duna-Menti Kft.-nek. Figyelemmel arra, hogy a tulajdonosi kör szinte azonos, ezért a Társulás olyan döntést hozott, amelyben elengedte a Re-víz Duna-Menti Kft.-vel szemben támasztott 5.000.000,- Ft-os követelését, így ugyanis nincs szükség arra, hogy a Re-víz Duna-Menti Kft. tulajdonosai készpénzbefizetést eszközöljenek annak érdekében, hogy a Társulás részére ezt az 5.000.000,- Ft-ot ki tudja fizetni. 

A Társulás bankszámláján jelenleg 660.000,- Ft készpénz áll a társulás rendelkezésére, melyről rendelkezni kellett a megszüntetés kapcsán. A kisebb költségek fedezésére pl. bankszámla fenntartására, adóbevallások készítése a Re-víz Duna-Menti Kft.-nek szintén szüksége van, ezért a Társulás úgy döntött, hogy a 660.000,- Ft-ot átengedi a Re-víz Duna-Menti Kft. működési költségeinek fedezésére. 

Magyarország helyi önkormányzatairól szóló 2011. évi CLXXXIX. törvény 88. § (2) bekezdése értelmében a társulásban részt vevő képviselő-testületek mindegyikének minősített többséggel hozott döntése szükséges a társulás megszüntetéséhez.

A fentiekre figyelemmel kérem, hogy a társulás megszüntetését az alábbi határozati javaslat elfogadásával mondja ki a képviselő-testület:

 

H a t á r o z a t i   j a v a s l a t :
az Első Magyar Önkormányzati Víziközmű és Közszolgáltatási Társulás megszüntetéséről
Mórágy Község  Önkormányzatának Képviselő-testülete:
a.) Magyarország helyi önkormányzatairól szóló 2011. évi. CLXXXIX. törvény 88. § (2) bekezdésében kapott hatáskörében eljárva az Első Magyar Önkormányzati Víziközmű és Közszolgáltatási Társulást 2015. március 31. napjával megszünteti,

b.) egyetért azzal, hogy a Társulási Tanács - a társulás pénzeszközei vonatkozásában - a Re-Víz Duna-Menti Regionális Víz- és Csatornamű Kft. részére rendelkezésre bocsátott 5.000.000.- Ft értékű tulajdoni részarányáról lemondjon, továbbá, hogy a társulás pénzforgalmi számláján, a társulás megszűnésének időpontjában lévő pénzösszeget a Re-Víz Duna-Menti Regionális Víz- és Csatornamű Kft. részére működési költségként átengedje, azt a megszűnés időpontjában a társaság bankszámlájára átutalja,

c.) felhatalmazza a polgármestert a társulást megszüntető megállapodás aláírására,
d.) egyúttal 38/2013.(IV.26),116/2013.(X.31.),141/2013.(XII.17.) az ezt módosító 60/2014.(VII.7. határozatait 2015. március 31-ével hatályon kívül helyezi.

Határidő: 2015. február 20.
Felelős:   Bakó Józsefné jegyző 

               (a határozat megküldéséért) és
                Glöckner Henrik polgármester

                (a megszüntető okirat aláírására)

Határozatról értesül: E.M.Ö.V Társulás (SzMJV Polg. Hiv.)

1. melléklet

5/2014. (XII. 17.) TT határozat

Első Magyar Önkormányzati Víziközmű és Közszolgáltatási Társulás megszüntetése

1. Az Első Magyar Önkormányzati Víziközmű és Közszolgáltatási Társulás Társulási Tanácsa az Első Magyar Önkormányzati Víziközmű és Közszolgáltatási Társulást 2015. március 31. napjával megszünteti.

2. Az Első Magyar Önkormányzati Víziközmű és Közszolgáltatási Társulás Társulási Tanácsa pénzeszközei vonatkozásában akként rendelkezik, hogy a Re-víz Duna-menti Regionális Víz- és Csatornamű Kft. –vel szemben fennálló 5.000.000 Forint, azaz Ötmillió Forint részvény vételár iránti követeléséről lemond. A Társulási Tanács a Társulás pénzforgalmi számláján a Társulás megszűnésének időpontjában lévő pénzösszeget a Re-víz Duna-menti Regionális Víz- és Csatornamű Kft. részére működési költségként átadja, azt a megszűnés időpontjában társaság bankszámlájára átutalja. 

3. A Társulási Tanács felkéri a társulás munkaszervezeti vezetőjét a társulást megszüntető megállapodás elkészítésére, valamint az okiratnak a Magyar Államkincstár Tolna Megyei Igazgatóságához történő benyújtására a törzskönyvi nyilvántartás számára. 

Határidő: 2014. december 17. 



  2-3. pont: 2015. március 31.

Felelős: Ács Rezső a Társulási Tanács elnöke


            3. pont: dr. Göttlinger István jegyzőt helyettesítő         

                             aljegyző

